इंजीनियरिंग स्टूडेंट्स ने बनाया स्पाइडरमैन सूट
अमृतसर | ग्लोबलइंस्टीट्यूट में मैकेनिकल इंजीनियरिंग विभाग के स्टूडेंट्स ने स्पाइडरमैन सूट तैयार किया है। इसे पहनकर 100 किलो तक वजनी व्यक्ति दीवार पर चढ़ सकता है।
वाइस चेयरमैन डाॅ. आकाशदीप सिंह ने बताया- भूपिंदर, अर्शदीप, अर्पित बस्सी, बलदीप, बरजिन्द्र, चमकौर और दिलावर ने सहायक प्रोफेसर हिमांशु त्रिपाठी के मार्गदर्शन में इसे बनाया है। वैक्यूम ऑपरेशन को ध्यान में रख इसे बनाया गया है। ऊंची इमारतों पर इसके सहारे आसानी से पहुंचा जा सकता है। उन्होंने बताया कि स्पाइडरमैन सूट 2400 एमएम 3 / प्रति सेकंड तक सक्शन दबाव उत्पन्न कर सकता है। इस दबाव के कारण ऊपर चढ़ सकते हैं। सूट में वैक्यूम पंप मोटर, दस्ताने, सक्शन पैड, पैर मैचर्ज हैं। मशीन 230 वोल्ट एकल चरण बिजली की आपूर्ति से चलती है और 20,000 रुपये में इसे तैयार किया गया है।
kas_Deva hin_Deva hin_Deva